CELEX: C2004/284/46
Language: el
Date: 2004-11-20 00:00:00
Title: Υπόθεση Τ-363/04: Προσφυγή της Koipe Corporación, S.L. κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), που ασκήθηκε στις 31 Αυγούστου 2004

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/23
            
         Προσφυγή της Koipe Corporación, S.L. κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), που ασκήθηκε στις 31 Αυγούστου 2004
   (Υπόθεση Τ-363/04)
   (2004/C 284/46)
   Γλώσσα διαδικασίας: η ισπανική
   Η Koipe Corporación, S.L., εκπροσωπούμενη από τον Marcos Fernández de Béthencourt, δικηγόρο, άσκησε στις 31 Αυγούστου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμόνισης στο πλαίσιο της Εσωτερικής Αγοράς, της 11ης Μαΐου 2004, επί της υποθέσεως R-1109/2000-4,
            
         
               —
            
            
               να κηρύξει άκυρο το σήμα του οποίου ζητήθηκε η καταχώριση ή, ενδεχομένως, να διατάξει την απόρριψη της αιτήσεως καταχωρίσεως του κοινοτικού σήματος 236 588«LA ESPAÑOLA» για όλα τα προϊόντα για τα οποία ζητήθηκε η καταχώριση και
            
         
               —
            
            
               να καταδικάσει το ΓΕΕΑ και κάθε ενδεχόμενο υπέρ αυτού παρεμβαίνοντα στα δικαστικά έξοδα, αφού προηγουμένως απορρίψει τους ισχυρισμούς του.
            
         Λόγοι ακυρώσεως και κύρια επιχειρήματα:
   
               Αιτών την καταχώριση κοινοτικού σήματος:
            
            
               Aceites del Sur S.A.
            
         
               Κοινοτικό σήμα προς καταχώριση:
            
            
               Εικονιστικό σήμα «LA ESPAÑOLA» – Αίτηση 236 588 για προϊόντα των κλάσεων 29 (έλαια και βρώσιμα λίπη) και 30 (μαγιονέζα παρασκευασμένη με ελαιόλαδο).
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Η προσφεύγουσα, η οποία υποκατέστησε την KOIPE, S.A., εταιρεία που παρέστη ενώπιον του τμήματος προσφυγών, στα δικαιώματα επί των σημάτων που αποτέλεσαν το αντικείμενο της διαδικασίας ανακοπής.
            
         
               Αντιταχθέν δικαίωμα επί σήματος ή σημείου:
            
            
               Εικονιστικά σήματα «CARBONELL» κοινοτικό (338 681), διεθνή (244 428 και 528 639) και εθνικά (καταχωρίσεις στην Ισπανία 1 238 745, 1 698 613, 28 270 και 252 783 και στο Ηνωμένο Βασίλειο 730 990 και 2 043 818, μεταξύ άλλων) για προϊόντα της κλάσεως 29 (ελαιόλαδο και παρθένο ελαιόλαδο).
            
         
               Απόφαση του τμήματος ανακοπών:
            
            
               Απορρίπτει την ανακοπή.
            
         
               Απόφαση του τμήματος προσφυγών:
            
            
               Απορρίπτει την προσφυγή.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Εσφαλμένη εφαρμογή του άρθρου 8, παράγραφοι 1, στοιχείο β), 2, στοιχείο γ), και 5, του κανονισμού (ΕΚ) αριθ. 40/94.